


PREDSEDNIK UPRAVNEGA ODBORA KLUBA LITIJSKIH IN ŠMARSKIH ŠTUDENTOV,
Valvazorjev trg 8, 1270 Litija, razpisuje


RAZPIS VOLITEV ZA SVETNIKA/-ICO SVETA ŠOLS KLUBA LITIJSKIH IN ŠMARSKIH ŠTUDENTOV

Svetnik zastopa interese svojega kluba v Svetu ŠOLS. Pravico voliti in biti voljen za svetnika ŠOLS ima vsak študent s slovenskim državljanstvom, ki na dan glasovanja izkazuje status študenta za tekoče študijsko leto, in je hkrati član študentskega kluba, ki ima status ŠOLS. Volivec svojo volilno pravico uresničuje v tistem ŠOLS, ki deluje v upravni enoti, na področju katere ima študent stalno bivališče ter katerega član je. Svetnik Sveta ŠOLS ne sme biti član izvršilnega organa politične stranke ali njenega podmladka.
Kandidat za svetnika Sveta ŠOLS vloži kandidaturo tako, da jo pošlje na sedež posamezne ŠOLS najkasneje 14 dni pred dnem volitev. Kandidatura mora vsebovati: ime in priimek kandidata, datum in kraj rojstva, naslov stalnega bivališča, telefonsko številko, letnik in smer študija, podpisano izjavo kandidata, da ni član izvršilnega organa politične stranke ali njenega podmladka in lastnoročni podpis (na obrazcu) in potrdilo o šolanju.
Volitve bodo potekale v petek, 6. 12. 2024 od 16:30 ure dalje na Občnem zboru v prostorih Kluba KLIŠE, Valvazorjev trg 8, 1270 Litija.
Kandidati morate svojo kandidaturo na priloženem obrazcu oddati priporočeno po pošti (velja datum poštnega žiga) s pripisom »za volilno komisijo«. Kandidatura je lahko oddana tudi osebno na sedežu kluba s pripisom »za volilno komisijo«, v tem primeru klub izda potrdilo o oddaji kandidature.




Litija, 9. 11. 2026

Predsednik Upravnega odbora kluba litijskih in šmarskih študentov

Patrik Horvat, l. r.

RAZPIS VOLITEV ZA SVETNIKA/-ICO SVETA ZVEZE ŠKIS KLUBA LITIJSKIH IN ŠMARSKIH ŠTUDENTOV

Svetnik je vezni člen med lokalnim in nacionalnim dogajanjem, skrbi za povezovanje, promoviranje in kvalitetno delovanje svoje organizacije in je kot tak eden najpomembnejših faktorjev delovanja kluba. Pravico voliti in biti voljen za svetnika zveze ŠKIS ima vsak študent s slovenskim državljanstvom, ki na dan glasovanja izkazuje status študenta za tekoče študijsko leto, in je hkrati član študentskega kluba, ki ima status ŠOLS. Volivec svojo volilno pravico uresničuje v tistem ŠOLS, ki deluje v upravni enoti, na področju katere ima študent stalno bivališče ter katerega član je. Svetnik Sveta zveze ŠKIS ne sme biti član izvršilnega organa politične stranke ali njenega podmladka.
Kandidat za svetnika Sveta zveze ŠKIS vloži kandidaturo tako, da jo pošlje na sedež posamezne ŠOLS najkasneje 14 dni pred dnem volitev. Kandidatura mora vsebovati: ime in priimek kandidata, datum in kraj rojstva, naslov stalnega bivališča, telefonsko številko, letnik in smer študija, navedbo članske izkaznice, podpisano izjavo kandidata, da ni član izvršilnega organa politične stranke ali njenega podmladka, lastnoročni podpis (na obrazcu) in potrdilo o statusu študenta v tekočem študijskem letu.
Volitve bodo potekale v petek, 6. 12. 2024 od 16:30 ure dalje na Občnem zboru v prostorih Kluba KLIŠE, Valvazorjev trg 8, 1270 Litija.
Kandidati morate svojo kandidaturo na priloženem obrazcu oddati priporočeno po pošti (velja datum poštnega žiga) s pripisom »za volilno komisijo«. Kandidatura je lahko oddana tudi osebno na sedežu kluba s pripisom »za volilno komisijo«, v tem primeru klub izda potrdilo o oddaji kandidature.


Litija, 9. 11. 2026

Predsednik Upravnega odbora kluba litijskih in šmarskih študentov 

Patrik Horvat, l. r.

